Shalom ja tere õhtust!
Eetris on TV7 Iisraeli Uudised Jeruusalemmast
Põhiteemad -
Peaminister Netanyahu Twitteri postitus,
kus ta kiitis USA president Trumpi plaani
ehitada Mehhikosse piirdetara illegaalsete immigrantide jaoks,
on tekitanud tugeva hukkamõistu Mehhiko valitsuselt Iisraeli vastu.
Peaminister Netanyahu väljendas toetust plaanile
kolida USA saatkond Tel Avivist Jeruusalemma,
ja rõhutas, et teised riigid peaksid järgima sama eeskuju.
Süüria valitsusväed on vallutanud strateegilise oru
Damaskuse linna lähistel, mis on taas kaotus mässajatele,
kes on võidelnud aastaid president Assadi kukutamiseks.
Peaminister Netanyahu Twitteri postitus,
kus too andis heakskiidu USA president D. Trumpi plaani
ehitada Mehhikosse piirdetara illegaalsetele immigrantidele,
on tekitanud tugeva hukkamõistu Mehhiko valitsuselt Iisraeli vastu.
Netanyahu säutsus laupäeva hommikul
võrreldi Trumpi plaani ehitada piirdetara
Iisraeli ehitatud taraga selle Egiptuse lõunapiiril,
mis peatas Iisraeli juhi sõnul kogu illegaalse immigratsiooni.
Kommentaar lükati kiirelt tagasi Mehhiko juudikogukonna poolt
ning sellele järgnes tavatu ja järsk teade Mehhiko välisministeeriumilt:
"Mehhiko välisministeerium väljendab Iisraeli valitsusele
selle saadiku kaudu Mehhikos oma sügavat hämmingut,
vastuseisu ja pettumust peaminister Netanyahu
Twitteri postituse üle piiritara ehitamisküsimustes.
Mehhiko on Iisraeli sõber
ja teda peaks vastavalt ka selle peaministri poolt kohtlema."
Iisraeli ametnikud Jeruusalemmas püüavad vähendada
peaminister Netanyahu postituse tekitatud kahju.
Välisministri eestkõneleja
Emmanuel Nahshon kirjutas oma Twitteri leheküljel,
et peaminister ei väljendanud seisukohta USA-Mehhiko suhetes,
pigem vastas Netanyahu tuginedes julgeoleku kogemusele,
kui lasi ehitada Iisraeli lõunapiirile piirtara
ning on seda kogemust valmis ka jagama.
Teateid Tel Avivist -
Mitmekümned Iisraeli aktivistid
protestisid Tel Avivis USA saatkonna ees,
et mõista hukka president Trumpi otsust tõkestada põgenikevoolu
ja migratsiooni USA-sse seitsmest peamisest islamiriigist.
Seisame siin ja avaldame meelt USA Tel Avivi saatkonna ees
migrantide, immigrantide ja põgenike toetuseks,
kes tahavad liikuda USA-sse, Iisraeli ja üle kogu maailma.
Oleme vastu Trumpi põgenike vastasele poliitikale,
samuti Bibi (Netanyahu) põgenike vastasele poliitikale.
Trump peatas reisijate liikumise
Süüriast, Iraagist, Iraanist, Liibüast, Sudaanist, Somaaliast ja Jeemenist,
viidates, et ta ametkond vajab aega karmimate protseduuride loomiseks
põgenike, immigrantide ja reisijate varjestamiseks,
et kaitsta USA-d potentsiaalsete terroristide eest.
Reisi piire avaldus koheselt, tekitades kaost ja segadust
potentsiaalsetele passiga reisijatele nimetatud seitsmest riigist.
Teistel teemadel -
Peaminister Netanyahu
väljendas oma iganädalasel kabinetikoosolekul heakskiitu
USA saatkonna kolimises Tel Avivist Jeruusalemma,
toomata seejuures välja kindlat ajalimiiti.
Netanyahu avaldus järgnes pärast situatsiooni,
kui Marc Zelli, vabariiklaste juht Iisraeli osas,
tsiteeriti Iisraeli Haaretzi ajalehes, et president D. Trump
teeb ettevaatlikult edasisi samme Iisraeli ametnike murepunktide tõttu.
Tahan võtta hetke, et kinnitada üheselt mõistetavalt,
et meie positsioon on alati olnud ning püsib sellisena igal ajal,
et USA saatkond peaks olema siin, Jeruusalemmas.
Jeruusalemm on Iisraeli pealinn
ning kõigil saatkondadel on kohane siia kolida.
Usun, et aja jooksul kolib enamik neist Jeruusalemma.
Mõne aasta eest kolisid Jeruusalemma
nii Costa Rica kui El Salvadori saatkonnad,
aga otsustasid rahvusvahelisel survel kolida ümber Tel Avivi.
Trumpi administratsioon
mainis mitmel korral presidendikampaanial
USA saatkonna kolimist Tel Avivist Jeruusalemma.
Iisrael peab seda oma pealinnaks kui juudirahva püha linna.
Siiski kahandas nädala eest
Valge Maja pressiesindaja Seal Spicer väljavaateid
peatsest otsuseks saatkonna kolimise osas,
rõhutades, et antud teemal peeti kõigest esialgne arutelu.
Samal ajal palestiinlastest ametnikud avaldavad meelt kolimise osas,
hoiatades, et saatkonna liikumine elimineeriks kõik väljavaated rahuks.
Palestiinlased ihkavad Ida-Jeruusalemma
nende tulevase riigi pealinnaks pärast ükskõik millist lõpplahendit.
Antud plaan läheb vastuollu Iisraeli seisukohaga,
mis soovib hoida Jeruusalemma oma jagamatu ja igavese pealinnana.
Teateid Läänekaldalt -
Osana IDF-i plaanist vastanduda tulistamisrünnakutele Palestiina aladel
teatati Jenini linnas palestiinlaste vägivaldsest mässust
Iisraeli julgeolekuvägede vastu.
Iisraeli armee eestkõneleja sõnul palestiinlastest mässajad
viskasid torupomme IDF-i sõduritele,
kes pidasid öövalvet Jenini põgenikelaagris.
Otseselt ohule vastukaaluks
tulistasid julgeolekuväed peamist õhutajat ja tapsid ta.
Palestiina meditsiinitöötajate sõnul
sai tulistamises haavata viis ning hukkus üks.
Palestiinlastest mehed kandsid surnukeha põgenikelaagri tänaval,
skandeerides surma Iisraelile ja teisi Iisraeli vastaseid hüüdlauseid.
Teateid Iisraeli põhjanaabrist -
Süüria valitsus on suurendanud oma panust võitluses Islamiriigi
ja al-Qaeda allüksuse Jabhat Fattah al-Sham'iga.
Süüria põhjalinnas Aleppos
tõrjus Süüria sõjavägi tagasi Islamiriigi rünnaku,
millega püüti saada oma valdusesse maanteed,
mis ühendab Aleppot valitsuse kontrollitud aladega.
Süüria Inimõiguste Vaatluskeskuse sõnul
on Süüria valitsusvägede ja äärmusliku islamistliku grupi
võitluse tõttu Kagu-Aleppos suletud valitsuse ainus varustustee.
Armee suutis ära hoida rünnakut pärast eelnenud suuri kokkupõrkeid.
Samal ajal Damaskuse lähistel -
Valitsusväed on taas hõivanud kõik linnad ja külad
strateegilises Wadi Barada orus, mis on korduv kaotus mässajatele,
kes on võidelnud aastaid president Assadi kukutamiseks.
Wadi Barada on 400km2 ala Kirde-Damaskuses
ja on paralleelne Liibanoni piiriga.
Meie relvastatud väeüksused koostöös tuntud kaitsevägedega
täitsid oma ülesannet taastada julgeolek ja turvalisus
Damaskusest läänes, Wadi Barada linnades ja külades.
Seda pärast mitmeid edukaid sõjalisi operatsioone.
Antud sõjalised operatsioonid nimetatud alal olid kindlad ja täpsed,
et vältida kaotusi tsiviilisikute hulgas.
Samuti rajasid nad aluse
suhete parandamiseks ja lepeteks mitmetes nimetatud linnades.
Valitsusvägede edasiminek Wadi Barada orus
toetab Liibanoni-Iraani vahendatud rühmitus Hezbollah'
ja järgnes intsidendile 26. detsembril, mil mässajad
reostasid veeallikaid diisliga ning mis tingis õhurünnaku,
mis oli osa riigiülesest relvarahust, mida vahendab Türgi ja Venemaa.
Pärast tsiviilisikute evakueerimist Süüria Punase Poolkuu abil
suurenesid pärast 1. jaanuari kokkupõrked mässajatega,
kes võitlesid koos al-Qaeda allüksustega,
mis püüdsid kaitsta territooriumi valitsusvägede eest,
kes tegid koostööd Iraani vägeosadega.
Selle kuu 26. kuupäeval
on andnud alla enamik mässavaid rühmitusi,
kus ainult 500 sõdurit seisavad vastu valitsuse pealtungile.
Siiski pärast läbirääkimisi Astana rahukohtumisel,
mõned mässajad, kellest osa arvatakse olevat toetatud Türgi poolt,
nõustusid taganema kui heasoovliku žestina
Türgi ja Venemaa vahendatud riigiülese relvarahu osas.
Tänan vaatamast!
Paluge rahu Iisraelile ja Jeruusalemmale!
Olen Jonathan Hessen.
Kohtumiseni homme samal ajal.
Tõlge: Mailis Mägi